Након атентата на аустроугарског предстолонаследника Франца Фердинанда који је починио босански Србин Гаврило Принцип, цар Вилхелм II понудио је аустријском цару Францу Јозефу пуну помоћ и подршку аустријском плану о нападу на Србију, коју су кривили за атентат. Пошто је Србија одбила захтев Аустроугарске да аустијски истражитељи истраже случај атентата, Аустроугарска је започела инвазију на Србију. Немачка није очекивала рат, а и мисила је ако и рат избије да ће бити на регионалном нивоу, између Аустроугарске и Србије у који би се евентуално укључила Русија. Пошто је Немачка стала уз Аустроугарску, а Француска и Британија уз Русију, било је очигледно, ако рат избије, да ће се Европа суочити с највећим ратом до тада.